CELEX: 32016R0277
Language: hu
Date: 2016-02-25 00:00:00
Title: A Tanács (EU) 2016/277 rendelete (2016. február 25.) a Fehéroroszországra vonatkozó korlátozó intézkedésekről szóló 765/2006/EK rendelet módosításáról

27.2.2016   
            
            
               HU
            
            
               Az Európai Unió Hivatalos Lapja
            
            
               L 52/22
            
         A TANÁCS (EU) 2016/277 RENDELETE
   (2016. február 25.)
   a Fehéroroszországra vonatkozó korlátozó intézkedésekről szóló 765/2006/EK rendelet módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 215. cikkére,
   tekintettel a Fehéroroszországgal szembeni korlátozó intézkedésekről szóló, 2012. október 15-i 2012/642/KKBP tanácsi határozatra (1),
   tekintettel az Unió külügyi és biztonságpolitikai főképviselője és az Európai Bizottság együttes javaslatára,
   mivel:
   
               (1)
            
            
               A 765/2006/EK tanácsi rendelet (2) előírja Lukasenko elnök, egyes fehérorosz tisztviselők és az emberi jogok súlyos megsértéséért, illetve a civil társadalom és a demokratikus ellenzék elnyomásáért felelős személyek, valamint a Lukasenko-rezsimet támogató, illetve abból hasznot húzó személyek és szervezetek, ideértve különösen ennek a rezsimnek pénzügyi vagy anyagi segítséget nyújtó személyek és szervezetek vagyoni eszközeinek befagyasztását.
            
         
               (2)
            
            
               A vagyoni eszközök befagyasztásának alkalmazását a 765/2006/EK rendelet I. mellékletében felsorolt személyek közül négy tekintetében továbbra is fenn kell tartani.
            
         
               (3)
            
            
               A 765/2006/EK rendelet IV. mellékletében felsorolt valamennyi személyt és szervezetet, akikre/amelyekre vonatkozóan az utazási tilalmak és a vagyoni eszközök befagyasztásának alkalmazása felfüggesztésre került, törölni kell és a tilalom alkalmazásának felfüggesztését meg kell szüntetni.
            
         
               (4)
            
            
               Ez az intézkedés a Szerződés hatálya alá tartozik, ennélfogva – különösen a gazdasági szereplők által valamennyi tagállamban történő egységes alkalmazásának biztosítása céljából – a végrehajtásához uniós szintű szabályozás szükséges.
            
         
               (5)
            
            
               A 765/2006/EK rendeletet ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   A 765/2006/EK rendelet a következőképpen módosul:
   
               1.
            
            
               a 2. cikk (6) bekezdését el kell hagyni;
            
         
               2.
            
            
               a 8b. cikket el kell hagyni;
            
         
               3.
            
            
               A IV. mellékletet el kell hagyni.
            
         2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. február 25-én.
      
         
            a Tanács részéről
         
         
            az elnök
         
         K.H.D.M. DIJKHOFF
      
   
   
      (1)  HL L 285., 2012.10.17., 1. o.
   
   
      (2)  A Tanács 2006. május 18-i 765/2006/EK rendelete a Fehéroroszországra vonatkozó korlátozó intézkedésekről (HL L 134., 2006.5.20., 1. o.).